Mialaura

Mialaura o Miaraurashttps://zlang.fandom.com/fr/wiki/Millaures [mi'ʁawʁa] (Millaures oficialament, en "italian"; Miařaouřa en grafia de l'Escòla dau Pò) la es una anciana comuna de las Valadas occitanas, dins la Val d'Ors. En 1927 la es annexaa a Bardonescha per lo regim fascista. 

La es aüra administrativament una borjaa de la comuna de Bardonescha, dins la Ciutat Metropolitana de Turin e la region de Piemont de l’estat italian.

Ruaas
 Les Andrieus.
 Blanc.
 La Broa.
 Citadela.
 La Gleisa.
 Lo Frassinet.
 Las Òras.
 Mialaura.
 Prat Richard.
 Ruelh.
 Riveus.
 Lo Rochàs.
 Serra.

Istòria
La comuna la era dins l'Escarton d'Ors, en Daufinat.

En 1927, la comuna la es annexada a Bardonescha.Decret real n°1140 del 16 de junh de 1927. 

Lo 4 de junh de 1937, lo comissari en carga de la comuna de Bardonescha la italianiza lo nom en Milleaure.Marco Battistoni, "Bardonecchia", Schedario storico-territoriale dei comuni piemontesi, Centro Goffredo Casalis, 2006.

Lo nom Millaures la es restablit abo la fin dau fascisme.

Personalitats liadas 'mbo la comuna
 Augusta Gleise, escrivana occitanofòna nascuda a Mialauras. Li devem 'L cäíë d'lä mèitrë (Lo quasern de la mestra) publicat en 2000 dins I Quaderni di Bardonecchia, Appunti morfologici della parlata occitano alpina di Bardonecchia (2003), Ënviran dlä gleizë 'd Miaràura. La chiesa di Millaures, le sue borgate e la sua gente (2004), e amb l'Associazione San Claudio, participa a la redaccion de Alvî dl'Ecorë du Gad (2002). Escritz dins la grafiá de son amija e collega Clelia Baccon. Ensenha localament l'occitan dins l'annadas 90.Ésse soun mèitre, Antologia di scritti occitani dell'Alta Valle Susa, de Renato Sibille. 2014 ; p.149

 Simona Heoud, poetessa occitanofòna nascuda a Mialauras. Escritz dins la mesma grafiá que la Baccon.Ésse soun mèitre, Antologia di scritti occitani dell'Alta Valle Susa, de Renato Sibille. 2014 ; p.155

 Daniela Garibaldo, escrivana occitanofòna que la maire, Adele Allemand, era de Mialauras. Faguet mai d'una enquesta etnografica, toponomastica e linguistica. Fuguet publicada dins I Quaderni di Bardonecchia, Valados UsitanosÉsse soun mèitre, Antologia di scritti occitani dell'Alta Valle Susa, de Renato Sibille. 2014 ; p.158

 Adele Allemand, escrivana occitanofòna nascuda a Mialauras. Escrisset sus lo trabalh de las femnas dins Lë giurnà dlë mënagerë.Ésse soun mèitre, Antologia di scritti occitani dell'Alta Valle Susa, de Renato Sibille. 2014 ; p.159

Referéncias

Categoria:Anciana comuna de las Valadas occitanas